HRus הינו פורטל חדשותי בנושא משאבי אנוש בישראל. מטרת הפורטל היא לסקר בהרחבה, הקפדה ומקצועיות את כל הנעשה בענף על גווניו ובתחומים משיקים לו. הפורטל מכיל חדשות, דעות, ראיונות, מידע שימושי ומאמרים מקצועיים במכלול עולמות התוכן של משאבי האנוש. בין הנושאים הנסקרים בפורטל: גיוס ומיון, שימור, הדרכה, ייעוץ ארגוני, שכר, פנסיה וגמל, בריאות, התנהלות ארגונית, יחסי עבודה, דיני עבודה ועוד.
ממש כפי שמנהל בית ספר אחראי לשיפור הסטנדרטים של מוסד הלימוד, כך למנהל משאבי אנוש יש את אותה אחריות לסייע לחברה או לארגון בו הוא עובד, להיות על המסלול הנכון. להלן כמה טיפים שסייעו לך בתפקידך כמנהל משאבי אנוש מתחיל.
העצה אולי הטובה ביותר למנהל משאבי אנוש מתחיל היא, שלא ניתן לשנות אנשים במסגרת התפקיד. מנהל משאבי אנוש יתקל במהלך תפקידו באנשים שונים ומשונים. אנשים המגיעים מתרבויות שונות, עם תובנות משלהם וסולם ערכים אינדיבידואלי והתפקיד שלך הוא לבדוק את התאמתם לחברה, לא לשנות את אופיים. עליך לזכור כי אינך שוטר ואין שום סיבה שתבזבז את האנרגיות שלך על ריגול ובחינה מתמדת של עובדי החברה. מה שכן תוכל לעשות זה לייעץ לאותם עובדים ולנסות להשפיע עליהם מזווית חיובית ומושכלת. זה ככל הנראה יפיק תוצאות טובות יותר.
כמנהל משאבי אנוש עליך לזכות באמונם של עובדי החברה ולהיות איש סודם. ככל שתפתח ותקשיב לאנשים, תקיים איתם שיחות יזומות ותרד לרזולוציות אישיות בשיחה, כך תיצור איתם קירבה גדולה יותר ותזכה לאמון שלהם ולרצונם להיוועץ בך. בפועל זה יאפשר לך לקבל תמונה ברורה יותר לגביי ניהול ההון האנושי בחברה, מידת המעורבות והלויאליות של העובדים וההנאה שלהם מעבודתם. כך תדע גם לתקן ולשנות דברים שאינם פועלים כהלכה.
במאה ה- 21, מנהל משאבי אנוש מוכרח להיות שותף עסקי לחברה בה הוא עובד. עליו לדעת ולהכיר את חזון החברה ויעדיה הקרובים. ללמוד את המספרים ואת המצב הפיננסי של החברה, ובהתאם לכך אילו אנשים לגייס. אם הנהלת החברה רוכשת כלפיך אמון ומשתפת אותך בהחלטות העסקיות והאסטרטגיות הרי שעשית את שלך מבחינת היותך שותף עסקי.
כמנהל משאבי אנוש, עליך לקבוע את הכמות הנכונה של העובדים בכל תחום ומחלקה, על מנת להוציא לפועל את האסטרטגיה העסקית של החברה ולשמור על בכל רחבי הארגון. הארגון פועל כמכונה משומנת בה לכל כלי במערכת יש תפקיד ברור ומוגדר. שינויים במספר הכלים (האנשים) ואפילו שינויים מינימליים, יכולים לשנות את הפסד והרווח בארגון. מנהל משאבי אנוש יכול לספק את הנתונים למנכ"ל, ולנהל בצורה אפקטיבית את איוש המשרות בארגון.
מנכ"לים רוצים מנהל משאבי אנוש שמבין לאן החברה רוצה להגיע ואילנו כישרונות אנושיים יביאו אותה לשם. ככל שאתה כמנהל משאבי אנוש תדע לספק במהירות ובהצלחה את הטאלנטים הנכונים לחברה, שיהיו מותאמים בדיוק רב לאסטרטגיית החברה ולתחרות בה היא נמצאת בשוק, כך תוערך יותר.
מנהלי משאבי אנוש צריכים לאמץ את השיטות הטובות והמתקדמות ביותר לקליטה מצוינת של העובדים שגויסו. הדרכים לכך הן רבות ומגוונות. החל מהכשרת המגויס לתפקיד, דרך מעקב רציף אחר קליטתו, היכרות מעמיקה שלו עם החברה והצוות איתו יעבוד, לימוד מדיניות החברה ויעדיה, ועוד.
מנהל משאבי אנוש חייב שתהיה לו היכולת להבחין בין סדרי העדיפויות באופן כזה שיתרמו לחברה ככל האפשר. אם בין המשימות שלך למשל - גיוס מנהלים למספר פרויקטים, עליך לדעת על פי צרכי החברה, איזה פרויקט הוא החיוני ביותר, זה שיציב את החברה במקום הטוב ביותר, ובהתאם לכך לתת עדיפות לגיוס מנהל לפרויקט הזה. אם החברה עומדת בפני מיזוג, עליך לתת את כולך לתהליך ולנסות להאציל סמכויות על עובדיך במחלקה, בנושאי משאבי האנוש השוטפים האחרים.
hrus.co.il - כי אנשים זה אנחנו. חברת משאבי אנוש מהמובילות בישראל.
מה מסתתר מאחורי תפקידו של מנהל משאבי אנוש?
האם מצאת את הבלוג אינפורמטיבי?